KOMMISSIONENS BESLUTNING af 2. oktober 1998 om fastlæggelse af miljøkriterierne for tildeling af Fællesskabets miljømærke til madrasser (meddelt under nummer K(1998) 2919) (EØS-relevant tekst) (98/634/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 880/92 af 23. marts 1992 om en EF-ordning for tildeling af et miljømærke (1), særlig artikel 5, stk. 1, og

ud fra følgende betragtninger:

Ved artikel 5, stk. 1, i forordning (EØF) nr. 880/92 er det fastsat, at betingelserne for tildeling af miljømærket fastlægges for hver produktgruppe for sig;

ifølge artikel 10, stk. 2, i forordning (EØF) nr. 880/92 skal produktets indvirkning på miljøet vurderes ud fra de specifikke kriterier for produktgrupperne;

i overensstemmelse med artikel 6 i forordning (EØF) nr. 880/92 har Kommissionen hørt de vigtigste interessegrupper i et samrådsforum;

foranstaltningerne i denne beslutning er i overensstemmelse med udtalelse fra det udvalg, der er nedsat i medfør af artikel 7 i fordordning (EØF) nr. 880/92 -

VEDTAGET FØLGENDE BESLUTNING:

Artikel 1

Ved produktgruppen »madrasser« (i det følgende omtalt som produktgruppen) forstås følgende:

Produkter, der frembyder en flade til at sove eller hvile på, som består af et solidt bolster med fyld af forskellige materialer, og som kan anbringes i en eksisterende sengeramme med bund.

Produktgruppen omfatter også boxmadrasser, der defineres som en polstret sengebund, som består af fyldmateriale oven på fjedre, der er fastgjort på en stiv ramme, og som bruges i en sengeramme eller fritstående i kombination med en overmadras, der ikke er beregnet til at blive benyttet alene.

Produktgruppen omfatter ikke luft- og vandmadrasser.

Artikel 2

Den i artikel 1 definerede produktgruppes indvirkning på miljøet og dens brugsegnethed vurderes ud fra de specifikke miljø- og adfærdskriterier i bilaget.

Artikel 3

Definitionen af produktgruppen og kriterierne for den gælder for en periode på tre år regnet fra den dato, fra hvilken denne beslutning får virkning.

Artikel 4

For administrative formål tildeles produktgrupperne kodenummeret »014«.

Artikel 5

Denne beslutning er rettet til medlemsstaterne.

Udfærdiget i Bruxelles, den 2. oktober 1998.

På Kommissionens vegne

Ritt BJERREGAARD

Medlem af Kommissionen

(1) EFT L 99 af 11. 4. 1992, s. 1.

BILAG

For at kunne tildeles et miljømærke skal produktet i produktgruppen som defineret i artikel 1 opfylde kriterierne i dette bilag på grundlag af test, der udføres som anført i kriterierne. Hvor ingen test er nævnt, bør de kompetente organer basere sig på erklæringer og dokumentation fra ansøgeren og/eller uafhængige verifikationer.

Det henstilles til de kompetente organer, at de ved deres bedømmelse af ansøgninger og tilsyn med opfyldelsen af kriterierne i dette bilag tager hensyn til, om der benyttes en anerkendt miljøstyringsordning som f.eks. EMAS eller ISO 14001.

Funktionel enhed

Den funktionelle enhed, som input og output sættes i relation til, er:

1 m2 madras

A. MILJØKRITERIER

A1. MATERIALER

I denne del A1 fastsættes der specifikke kriterier for latexskum, polyurethanskum, tråd og fjedre, kokosfibre samt træ. Andre materialer, som der ikke er fastsat specifikke materialkriterier for, er tilladt. Alle benyttede materialer skal opfylde kriterierne i del A2 om brug af farvestoffer, pigmenter og flammehæmmende midler. Ansøgeren skal give detaljerede oplysninger om madrassens materialesammensætning.

De specifikke kriterier for latexskum, polyurethanskum og kokosfibre i del A1 behøver kun at være opfyldt, hvis det pågældende materiale udgør mere end 5 % af madrassens samlede vægt.

Latexskum

1) Koncentrationerne af følgende stoffer i latexskum skal være mindre end de anførte grænseværdier:

1a) Pentachlorphenol (samt salte og estere heraf): 0,1 ppm

Testmetode: Formaling af en prøve på 5 g, ekstraktion af PCP eller dets natriumsalt.

Analyse ved gaskromatografi (GC), påvisning ved massespektrometri eller ECD.

1b) Ekstraherbare tungmetaller

>TABELPOSITION>

Testmetode: Formalet prøve ekstraheres efter DIN 38414-S4, L/S=10.

Filtrering på 0,45 ìm membranfilter.

Analyse ved atomemissionsspektroskopi med induktivt koblet plasma (ICP-AES) eller med hydrid- eller kolddampteknik.

1c) Ekstraherbar formaldehyd: 50 ppm

Testmetode: Ifølge japansk lov 112 (1973) eller prEN/ISO 14184-1.

Prøve på 1 g opvarmes med 100 g vand til 40°C i 1 time.

Formaldehyd i ekstraktet analyseres fotometrisk med acetylacetone.

1d) Butadien: 1 ppm

Testmetode: Formaling og afvejning af prøve.

Prøveudtagning af head space.

Analyse ved gaskromatografi og flammeioniseringsdetektor.

Polyurethanskum (PUR-skum)

2) Koncentrationerne af følgende stoffer i polyurethanskum skal være mindre end de anførte grænseværdier:

2a) Ekstraherbare tungmetaller

>TABELPOSITION>

Testmetode: Formalet prøve ekstraheres efter DIN 38414-S4, L/S=10.

Filtrering på 0,45 ìm membranfilter.

Analyse ved atomemissionsspektroskopi med induktivt koblet plasma (ICP-AES) eller med hydrid- eller kolddampteknik.

2b) Koncentrationen af tin (i organisk form) må ikke være over 900 ppm.

Testmetode: Behandling af prøven NEN 6465 eller ISO-DIS (forslag til international standard) 11466 eller tilsvarende (formaling af prøven efterfulgt af behandling med kogende HCl/HNO3 (kongevand) i 2 timer).

Analyse af prøven efter NEN 6465 eller ISO-DIS (forslag til international standard) 11466 eller tilsvarende ved atomabsorptionsspektroskopi (AAS), kolddamp (CVAAS) for Hg; atomemissionsspektroskopi med induktivt koblet plasma (ICP-AES) for andre tungmetaller.

3) Der må ikke benyttes CFC, HCFC, HFC eller methylenchlorid som blæsemiddel eller hjælpeblæsemiddel. Der tillades dog brug af methylenchlorid som hjælpeblæsemiddel i kombination med flammehæmmende midler i pulverform.

Tråd og fjerde

4) Hvis tråd og/eller fjedre affedtes og/eller renses med organiske opløsningsmidler, skal det finde sted i lukket system.

5) Fjedrene må ikke være galvaniseret.

Kokosfibre

6) Hvis kokosmaterialet er gummieret, skal den benyttede latex opfylde kriterierne for latexskum.

Træbaserede materialer

7) Spånplader skal være af klasse 1 med hensyn til formaldehyd, som defineret i EN 312-1.

Træfiberplader skal være af klasse A med hensyn til formaldehyd, som defineret i EN 622-1.

A.2. KEMISKE STOFFER OG PRÆPARATER

Klæbestoffer

8) De benyttede klæbestoffer skal indeholde mindre end 10 vægtprocent flygtige organiske forbindelser (VOC). Dette kriterium gælder ikke for klæbestoffer, der benyttes til småreparationer.

Ved VOC forstås organiske forbindelser med et damptryk på 0,01 kPa eller derover ved 293,15 K eller en tilsvarende flygtighed under anvendelsesbetingelserne.

9) Alle klæbestoffer skal være fri for benzen og chlorbenzener.

Farvestoffer og pigmenter

10) Der må ikke benyttes azofarvestoffer, der kan spaltes til nogen af følgende aromatiske aminer:

>TABELPOSITION>

11) Der må ikke benyttes nogen af følgende farvestoffer, som er kræftfremkaldende (kategori 2 som defineret i Rådets direktiv 67/548/EØF (1), senest ændret ved Kommissionens direktiv 97/69/EF (2):

C.I. Solvent Yellow 1

C.I. Solvent Yellow 2

C.I. Solvent Yellow 3

C.I. Basic Red 9

C.I. Disperse Blue 1

12) Følgende potentielt sensibiliserende farvestoffer må kun benyttes, hvis deres bestandighed over for transpiration (syre og base) er mindst 4:

C.I. Disperse Blue 3

C.I. Disperse Blue 35

C.I. Disperse Blue 106

C.I. Disperse Blue 124

C.I. Disperse Yellow 3

C.I. Disperse Orange 3

C.I. Disperse Orange 37/76

C.I. Disperse Red 1

Testmetode: ISO 105-E04: Farvebestandighed over for transpiration (syre og base), mindst niveau 4. Testes kun, hvis de nævnte farvestoffer benyttes.

13) Der må ikke benyttes farvestoffer, der er baseret på chrom, kobber, nikkel eller bly. Chrombejdsning er ikke tilladt.

14) Urenhederne i de benyttede farvestoffer må på ionbasis højst være følgende:

>TABELPOSITION>

15) Urenhederne i de benyttede pigmenter må på ionbasis højst være følgende:

>TABELPOSITION>

NB: Alle materialer, der anvendes i madrasser, skal opfylde farvestof- og pigmentkriterierne (kriterium 10, 11, 12, 13, 14 og 15). Genbrugsmaterialer i madrasser må dog gerne indeholde farvestoffer og pigmenter, der her ikke er tilladt, forudsat at de er benyttet i en tidligere fase af materialets livscyklus.

Flammehæmmende midler

16) Der må ikke benyttes flammehæmmende stoffer og præparater, der indeholder stoffer, der er eller kan blive klassificeret som miljøfarlige i henhold til Rådets direktiv 67/548/EØF (3), senest ændret ved Kommissionens direktiv 97/69/EF (4).

NB. Alle materialer, der anvendes i madrasser, skal opfylde dette kriterium. Genbrugsmaterialer i madrasser må dog gerne indeholde flammehæmmende midler, der her ikke er tilladt, forudsat at de er benyttet i en tidligere fase af materialets livscyklus.

B. KRITERIER FOR BRUGSEGNETHED

Holdbarhed

17) Tykkelsen må højst aftage med 20 mm.

Fastheden må højst aftage med 20 %.

Testmetode: prEN 1957 (endeligt forslag af januar 1997). Faldet i tykkelse og fasthed bestemmes som forskellen mellem startmålingen (efter 100 cyklusser) og målingen efter afslutning (30 000 cyklusser) af holdbarhedstesten.

(1) EFT 196 af 16. 8. 1967, s. 1.

(2) EFT L 343 af 13. 12. 1997, s. 19.

(3) EFT 196 af 16. 8. 1967, s. 1.

(4) EFT L 343 af 13. 12. 1997, s. 19.